
Καρλόβασι, 18/10/2022


ΑΝΑΚΟΙΝΩΣΗ

Οι φοιτητές/τριες που δεν έχουν υπερβεί το ανώτατο όριο φοίτησης έχουν το δικαίωμα, βάσει των διατάξεων της παρ. 4 του άρθρου 76 του Ν. 4957/2022, να διακόψουν τη φοίτησή τους, για χρονική περίοδο που δεν υπερβαίνει τα δύο (2) έτη (τέσσερα (4) ακαδημαϊκά εξάμηνα).
Το δικαίωμα διακοπής της φοίτησης δύναται να ασκηθεί άπαξ ή τμηματικά για χρονικό διάστημα κατ’ ελάχιστον ενός (1) ακαδημαϊκού εξαμήνου, αλλά η διάρκεια της διακοπής δεν δύναται να υπερβαίνει αθροιστικά τα δύο (2) έτη αν χορηγείται τμηματικά.
Η φοιτητική ιδιότητα αναστέλλεται κατά τον χρόνο διακοπής της φοίτησης και δεν επιτρέπεται η συμμετοχή σε καμία εκπαιδευτική διαδικασία.
Η υποβολή αιτήσεων Διακοπής Φοίτησης πραγματοποιείται στη Γραμματεία του Τμήματος Στατιστικής και Αναλογιστικών – Χρηματοοικονομικών Μαθηματικών [τηλ. 2273082012 & 2273082300, email: dsas@aegean.gr] κατά το χρονικό διάστημα ανανέωσης εγγραφών/δηλώσεων μαθημάτων χειμερινού ή εαρινού εξαμήνου, όπως αυτό ορίζεται με ανακοίνωση της Γραμματείας του Τμήματος.
 Από τη Γραμματεία του Τμήματος

